Maar sê nou net die lootjie val op my? Wat sal ek doen? I shall humble myself before the Lord. Ek sal vir dae lank vas en bid. Ek sal vir God vra om my te help om hierdie moeilike situasie waarin ons land verkeer, te probeer bestuur. Ek sal bid vir raad en wysheid en die gutz om die regte ding te doen, want baie keer weet ons presies wát die regte ding is, maar ons is te bang om dit te doen.
Ek sal vir my goeie raadgewers aanstel. Betroubare mense. Eerlike mense. Mense wat dit wil doen omdat hulle regtig die beste vir almal in ons land wil hê. Mense wat ons land wil opbou.
So, ek wil regtig nie president wees nie. Maar Meneer die nuwe President, ek wens u regtig alle sterkte toe. Ek hoop u kry die skip gedraai. U weet, hier is regtig so baie mooi in ons land, kom ons soek dit en bou daaraan. Ek hoop u ken vir Jesus Christus, want Hy is die Een wat my elke dag krag en raad en wysheid gee om die regte besluite te neem. Soek Hom, spandeer daagliks tyd met Hom, raak stil by Hom, lees Sy Woord, daar lê regtig baie antwoorde in opgesluit. Volg Hom, u sal nie spyt wees nie.
Ja Toorts, ek wil ook nie die werk hê nie. Wat ek wel doen, soos jy is bid vir ons land, sy leiers(al stem ek nie saam met hulle nie) en al ons mense en dan trag ek om in my onmiddelike omgewing ‘n wesenlike verskil te maak.
Ek wil glad nie President wees nie – nie eers president in blogland nie. Ek hou van die manier waarop jy dit sou hanteer.
In die huidige klimaat is die probleem dat die president verplig is om sy maatjies aan te stel, nie die mense wat weet wat hulle doen nie, want die maatjies kan net so vinnig ontslae raak van die president as wat hulle gehelp het om hom verkies te kry. Dieselfde geld vir die kiesers – hulle moet omgekoop word (al is dit met leë beloftes) om vir die “regte” party te stem. Demokrasie het ‘n bespotting geword.
Sy sal die inauguration paartie bywoon en net daarna bedank. Ek het nie die temperament vir daardie soort werk nie, maak nie saak op watter lae op hoë vlak nie.